# Ar Filouter fin

| ◄ Gwerz ann otro ar C’haer | Ar Filouter fin | Chanson de Kloarek ► |
* Didostaed, tudo iaouank, ha klevfed kanan
* Eur chanson divertisant zo gret ’vid ar-blaman,
* A zo gret d’eunn den iaouank, eur filoufer fin ;
* Ma intented eur farserez, ze rai d’ec’h c’hoarsin.
* Arabad vo’ta, tud iaouank, sellet diout-han :
* Kalz ha re a filouterien ve dre ar vro-man ;
* Hag evit rai zur da intend d’ann oll hostijen,
* Na daiont ket da rai reput d’ar filouterien.
* Ann den-man oa den pinvidik, eunn den a feson,
* A gredan a oa ginidik demeuz a Leon.
* O vean e ger re vaget, (meur a hini zo),
* ’Neva laket’n he fantazi mond da vale bro ;
* Laket ’n euz ’n he fantazi mond da boursu he chans ;
* Kas ra gant-han aour hag arc’hant ’barz ann abondans.
* En Montroulez hag en Gwengamp, en Treger e bet,
* ’Barz en Dinam, en Sant-Malo hag en Sant-Briek ;
* Ac’hane e deu da Bariz ar filouter fin,
* Hag ar ialc’h a deu da blada souden alafin.
* Ac’hane e deuaz neuze d’ar ger a Raon,
* Hag eno e manket d’ehan he brovizion.
* C’hoaz en eva efronteri da c’houlenn lojan
* Ebarz en eunn hosteleri, n’oa diner gant han.
* En em antren ebarz ann ti, en den brao gwisket :
* C’hoant em euz, ’me-han, ma hostiz, da vean lojet ;
* C’hoant em euz da vean lojet en ti-man fenoz,
* Hag eur banac’h gwin da eva ebarz em repoz. —
* Ann hostiz prest d’hen dizervijin d’ehan ’n euz laret ;
* — Antreed eta, den iaouank, lojet a veed.
* Komered kador hag azeed kichen ann tan,
* Ma po ’r banac’h gwin da eva da c’hortoz ho koan, —
* Pa’n eva debet hag evet hag hen gret he rol,
* Hag hen ’laret d’eur plac’h neuze dizervijin ann dol.
* — Tenned gan-ac’h ho poulaillo, plajo ha gweren ;
* Ma c’hesed d’eur gampr da gousket ’n eur gwele kempen. —
* Eno komansaz ar filout kaout nec’hamant,
* O chonjal en he beamant, pa na ’n oa arc’hant :
* — Ha debet am euz hag evet ha groet am euz cher ; —
* Penoz a pein ma skoden, pa n’am euz diner ? —
* Ha comprened ar finese demeuz ar potr fin ;
* Eunn diou pe der heur ’rog ann de hen ia d’ar jardin ;
* Hag hen o komans neuze toullan ann douur,
* Hag oc’h interin he vrago en toull-ze raktal.
* Pa ’n oa interet he vrago ebarz ann toull-ze,
* Deuaz adarre ’n he wele da c’hortoz ann de.
* Pa oa ari ann de-mintin hag hen evit sortial ;
* Pa na gave ket he vrago, gomansaz da grial :
* — Forz, eme-han, ma mignoned, sikour, me ho ped :
* Ma oll arc’hant ha ma brago, toud ec’h int laeret. —
* Ann hostiz hag ann hostizez e kroec’h ec’h int et :
* — Chomed ’n ho repoz, den iaouank : para zo ariet ?
* Ha pa pe kollet ho prago, ze na ra netra ;
* Arabad e hon dekrian : ni a dai d’ho pea. —
* — Nan, n’e ket zur ma brago a ma gra jenet ;
* Ma oll arc’hant e oa en-han : toud ec’h int laeret.
* Tri-ugent pistol en aour melen hag en arc’hant melen,
* Oa en total deuz ma arc’hant, pevar real uspen. —
* Ha furchet a oa neuze kement oa en ti,
* Bugale, mewel ha matez ha potr marchosi.
* Ar filout-man oa ’n he wele, a grie bopred :
* — Penoz ec’h in-me d’am c’hartier ? Me zo rouinet.
* Ha chilaoued eta, hostiz, ’barz en berr langach :
* Ma na rentez d’in ma brago, me rai d’id domach.
* Rag ’wit me a gavo testo, pa vankfe kant d’in,
* Da laret oann ket divrago oann deut d’ho ti :
* Rak me a zo eunn den onest, mar zo em c’hontre.
* C’houlennan ket ober d’ac’h koll, pell deuz ac’hane.
* Rented d’in eur brago mezer ha tregont pistol :
* Pa mo pardonet eunn hanter, na golin ket oll. —
* Ann hostiz hag ann hostizez deuz a galon vad
* A ro d’ehan tregont pistol ebarz ’n eur ialc’had ;
* A ro d’ehan tregont pistol, brago mezer zaoz ;
* Neuze oa kontant ar filout, pa oa mad he goz.
* C’hoaz en evaz da dijunin, kent ’wit partian,
* Pa ’n eva pardonet ann hanter, e oa joa out-han.
* En eur sellet endro d’ehan hen zo partiet :
* — Kenevo, ’me-han, ma hostiz, ar c’hentan gweled : —
* Eunn daou pe dri devez goude ann hostiz o palad he jardin ;
* Hag hen hag o haet neuze brago ar potr fin ;
* Hag o komans da grial diwar bouez be benn :
* — Homan zo d’in tro eur filout ! Me zo eunn azen.
* Kement hostiz ’zo er vro-man ’c’hallo zur donet
* Na da ober goab ac’hanon : me ’zo rouinet.
* Am euz kollet tregont pisrol hag eur brago mezer,
* Roet he goan, he dijuni da eur fripon ter.
Chanté par Perrine Hernot, femme Héligoin, de Rospez.